tomron87/hebrew-wikipedia-sentences-corpus huggingface dataset:
ב-17 בנובמבר, הוציא שני שירים מתוך האלבום "עיניים טובות": "מזמור לדויד", שמוקדש לבנו הבכור, ו-"מי צריך מילים" שמוקדש לאשתו יעלי.
האלבום יצא בשלמותו ב-12 בינואר 2025.
כל השירים של בנאי שיצאו בשנת 2024 נוהלו אמנותית על ידי רביד פלוטניק.
החיבור בין בנאי לפלוטניק התחיל לאחר שפלוטניק פנה אליו בעקבות שירו "עץ אלון" ששמע ברדיו.
פלוטניק התנדב לייעץ לבנאי אמנותית באלבום ללא תמורה, עם גישה ששמה דגש על יצירה ואומנות ולא על הצלחה.
נועם אביבי (נולד ב-25 בפברואר 1999) הוא כדורסלן ישראלי, המשחק בעמדת הפאוור פורוורד בקבוצת הפועל עפולה מליגת העל בכדורסל.
אביבי גדל בגבעתיים, שיחק כילד בקבוצת הכדורסל של עירוני רמת גן עד לכיתה ט'.
בכיתה י' עבר לאקדמיה לכדורסל של איגוד הכדורסל במכון וינגייט.
את לימודי התיכון סיים בכיתת ספורטאים בבית הספר העל יסודי חוף השרון.
עונתו הראשונה בקבוצת בוגרים הייתה עונת 2017/2018 בליגה העל בקבוצת בני הרצליה.
בעונת 2018/19 הושאל לקבוצת הפועל כפר סבא מהליגה הלאומית בכדורסל.
בקיץ 2019 חזר לשחק בקבוצת בני הרצליה שירדה בתום העונה הקודמת לליגה הלאומית.
לקראת סוף העונה של 2019/20 בעקבות משבר הקורונה, הופסקה הליגה הלאומית כאשר בני הרצליה ממוקמת במקום הראשון בטבלה.
בהחלטת איגוד הכדורסל נקבע שבני הרצליה תעלה לליגת העל ביחד עם השנייה בטבלה הפועל חיפה.
בעקבות סיום הליגה המוקדמת, אביבי הושאל לקבוצת מכבי ראשון לציון עד לסוף העונה בליגת העל.
בתום העונה חתם חוזה לשנתיים במכבי ראשון לציון.
ב-2015 וב-2016 היה חלק מהסגל של הנבחרת הקדטים והנוער.
ב-2017 שיחק באליפות אירופה דרג ב' לנבחרות עד גיל 18. בטורניר שנערך בטאלין אסטוניה, הנבחרת סימה את הטורניר במקום הרביעי.
במשחק השיא שלו בטורניר קלע 15 נקודות בניצחון על נבחרת פורטוגל.
במשחק השיא שלו בטורניר קלע 17 נקודות בניצחון על נבחרת מונטנגרו.
נועם דר (נולד ב-28 ביולי 1993) הוא מתאבק ישראלי-סקוטי, המופיע בארגון ההיאבקות WWE בתוכנית NXT.
דר הוא פעמיים אלוף Zero-G של ICW ופעם אחת האלוף במשקל קל של PCW לצד אליפויות רבות שבהן זכה.
דר הוא המתאבק הישראלי הראשון שמופיע בארגון ההיאבקות ה-WWE.
דר נולד ב-28 ביולי 1993 בבאר יעקב, ישראל.
הוא עבר לסקוטלנד בגיל 5 וגדל באייר, שם התגורר עד שנת 2016 עקב הופעתו בטורניר ה-Crusierweight Classic של ה-WWE.
נועם דר החל את קריירת ההיאבקות המקצועית שלו בשנת 2008, כשהיה בן 15. את צעדיו הראשונים בזירה עשה בארגוני היאבקות שונים בסקוטלנד, ביניהם British Championship Wrestling (BCW) ו-Premiere British Wrestling (PBW), בהם החל לצבור ניסיון ולפתח את כישוריו.
פריצת הדרך המשמעותית הראשונה שלו הייתה בארגון Insane Championship Wrestling (ICW).
הוא ערך את הופעת הבכורה שלו בארגון בניצחון, ובהמשך זכה בטורניר כדי להפוך לאלוף ה-ICW Zero-G הראשון בתולדות הארגון.
תקופת הכהונה הראשונה שלו בתואר נמשכה 266 ימים, שהייתה תקופת הכהונה הארוכה ביותר בתולדות אליפות זו.
בהמשך הקריירה שלו ב-ICW, דר זכה באליפות ה-Zero-G בפעם השנייה והיה חלק מהאירוע המרכזי של ה-iPPV הראשון של הארגון, Shug's Hoose Party 3. לבסוף, הוא אף זכה פעם אחת באליפות העולם במשקל כבד של ICW, דבר שהצביע על התקדמותו כמתאבק מרכזי בסצנה הסקוטית.
בנוסף ל-ICW, דר היה דומיננטי גם בארגון Pro Wrestling Elite (PWE), שם החזיק פעם אחת באליפות העולם במשקל כבד של PWE.
הוא גם הצטיין בטורניר ה-Elite Rumble של הארגון, כשזכה בו בשנים 2015 ו-2016.
מעבר לארגונים הסקוטיים, דר התאבק באופן פעיל גם בארגונים בריטיים בולטים אחרים כמו PROGRESS Wrestling, Preston City Wrestling (PCW) ו-Revolution Pro Wrestling (RPW), ואף זכה בתארים שונים בארגונים אלה, מה שביסס את מעמדו כאחד הכישרונות הצעירים המבטיחים בבריטניה.
בשנת 2015, דר אף הופיע בארגון ההיאבקות האמריקאי Total Nonstop Action Wrestling (TNA) והשתתף בבסדרת הטלוויזיה שלהם "British Boot Camp", מה שחשף אותו לקהל בינלאומי רחב יותר.
כבר בגיל צעיר יחסית, דר זכה להכרה ככישרון בולט והתמודד מול מתאבקים מוכרים בזירה הבינלאומית, כמו AJ סטיילס ופין באלור.
2016: טורניר ה-Cruiserweight Classic ותחילת דרכו ב-205 לייב
נועם דר החל את דרכו ב-WWE בשנת 2016, כאשר השתתף בטורניר ה-Cruiserweight Classic, והיה לישראלי הראשון שהופיע בזירה של ארגון זה.
הוא הגיע לשלב רבע הגמר בטורניר, מה שסלל את דרכו להצטרף למותג 205 לייב, שהתמקד במתאבקי משקל קל.
במהלך שהותו ב-205 לייב, דר ביסס את עצמו כמתאבק טכני מוכשר והיה מעורב במספר פיודים בולטים, ביניהם יריבות ממושכת עם סדריק אלכסנדר וטוני ניס.
הוא הציג את סגנון ההיאבקות הייחודי שלו בפני קהל רחב יותר והפך לחלק משמעותי במותג המתפתח.
במקביל, הוא הופיע מדי פעם גם בתוכנית Raw כחלק מדיוויזיית משקל הקל.
בשנת 2018, דר החל להתחרות במותג החדש של WWE בבריטניה, NXT UK.
הוא הפך לאחד הכוכבים המרכזיים של המותג, התמודד על אליפות בריטניה של NXT וביסס את מעמדו כמתאבק מוביל בזירה הבריטית תחת חסות ה-WWE.
בשנת 2022, דר חזר למותג NXT בארצות הברית והפך במהרה לדמות בולטת.
בשנת 2023, הוא הקים את קבוצת "Meta-Four" יחד עם אורו מנסה, ג'אקרה ג'קסון ולאש לג'נד.
כחלק מקבוצה זו, דר זכה להצלחה משמעותית עם אליפות גביע המורשת של NXT.
הוא החזיק בתואר זה מספר שיא של פעמים, והפך אותו למזוהה מאוד עם הדמות והקבוצה שלו.
הפיודים סביב אליפות גביע המורשת של NXT, במיוחד אלה שכללו את חברי "Meta-Four", היו מרכזיים בעלילות של NXT בתקופה זו.
דר הציג את יכולתו הן בזירה והן על המיקרופון כמנהיג הקבוצה.
נועם דר נחשב לאחד המתאבקים הישראלים המצליחים והמוכרים ביותר בזירה הבינלאומית.
הצטרפותו ל-WWE בשנת 2016, והופעתו כמתאבק הישראלי הראשון בארגון, היוו רגע משמעותי ועשויים לעודד מתאבקים ישראלים צעירים לשאוף להגיע לבמות הגדולות.
בנוסף להצלחתו ב-WWE, דר היה דמות בולטת בסצנת ההיאבקות העצמאית בבריטניה לפני הצטרפותו לארגון.
תקופותיו כאלוף ב-ICW וב-PWE, כמו גם הופעותיו בארגונים מוערכים כמו PROGRESS ו-RPW, תרמו לביסוס מעמדו כאחד הכישרונות הבולטים בבריטניה והשפיעו על הפופולריות של ארגונים אלה.
במהלך שהותו במותג 205 לייב של ה-WWE, דר היה חלק מהמאמץ לבנות ולפתח את דיוויזיית משקל הקל, והסגנון הטכני המוקפד שלו הוסיף גוון ייחודי לקרבות במותג.
חזרתו ל-NXT והקמת קבוצת "Meta-Four" הובילו אותו להצלחה משמעותית עם אליפות גביע המורשת של NXT.
כמי שהחזיק בתואר מספר שיא של פעמים, דר סייע לבסס את חשיבותו ואת הייחודיות של התואר, ובמקביל קידם כישרונות צעירים שהיו חברים בקבוצתו.
סגנון ההיאבקות הטכני המובהק של דר, עם הדגש על עבודת קרקע, בריחים והכנעות, יכול להוות מקור השראה למתאבקים אחרים המעוניינים לפתח סגנון היאבקות דומה ולשלב אלמנטים טכניים מתקדמים בקרבות שלהם.
אליפות במשקל פתוח של BCW (פעם אחת)
אליפות ה-Zero-G של ICW (פעמיים, האלוף הראשון)
טורניר על אליפות ה-Zero-G של ICW (2010)
אליפות במשקל פתוח של 1PW (פעם אחת)
אליפות הזוגות של PBW (פעם אחת) - עם ליאם תומסון
גביע העולם של Progress (2014)
אליפות העולם במשקל כבד של PWE (פעם אחת)
PWI דירג אותו במקום ה-106 מתוך 500 המתאבקים הטובים ביותר לשנת 2016
אליפות גביע המורשת של NXT (4 פעמים, נוכחי)
נועם אקריש (נולד ב-10 באוקטובר 2001) הוא כדורסלן ישראלי, המשחק בעמדת הגארד-סמול פורוורד בקבוצת עירוני נהריה מליגת העל בכדורסל.
אקריש בנו של שחקן העבר ניסים אקריש, גדל ביבנה.
החל לשחק בבית ספר לכדורסל של אליצור יבנה עד שבכיתה ט' עבר לשחק במחלקת הנוער של מכבי ראשון לציון.
במקביל למד בגימנסיה הריאלית שם שיחק בנבחרת בית הספר תחת המאמן נדב זילברשטיין.
בכיתה י"א הגיע עם נבחרת בית הספר לשלב רבע הגמר באליפות בתי הספר.
בכיתה י"ב עבר לשחק באירופה באקדמיה של הכוכב האדום בלגרד.
בתום שנה חזר לישראל ועבר לשחק בעונת 2019/20 בקבוצת הבוגרים של הפועל נהריה.
בטורניר קלע 2.2 נקודות ב-7 דקות בממוצע למשחק.
נועם אכטל (נולדה ב-16 באפריל 1996) היא כדורגלנית ישראלית המשחקת כמגנה בקבוצת הפועל תל אביב בליגת העל בכדורגל נשים ובנבחרת ישראל.
אכטל נולדה בקיבוץ יגור ובגיל 11 התחילה לשחק בקבוצת הנערות של מכבי כישרונות חדרה וזכתה עמה בשלוש אליפויות ובגביע המדינה לנערות.
בגיל 15 בעונת 2011/2012 הצטרפה לקבוצה הבוגרת.
בשנת 2012 התקבלה לאקדמיה לכדורגל לבנות במכון וינגייט.
בשנה הראשונה שיחקה במקביל בקבוצת האקדמיה כקפטנית ובקבוצות הנערות והבוגרות של חדרה.
סה"כ 65 משחקים בעונה כולל משחקי הגביע.
ב-2014 חזרה לקבוצתה מכבי כישרונות חדרה והייתה שותפה לזכייה בגביע המדינה.
בעונה שלאחר מכן עברה למ.כ רמת השרון והייתה שותפה לזכייתה הראשונה באליפות ולאחר שנתיים גם בזכייתה הראשונה בגביע.
בעונת 2018/2019 עברה לאס"א תל אביב וזכתה איתה בדאבל.
אכטל שיחקה בנבחרת הנשים עד גיל 17 החל מ-2010 ורשמה בה שמונה הופעות.
בנבחרת הנשים עד גיל 19 רשמה שש הופעות.
את הופעת הבכורה שלה בנבחרת הבוגרת ערכה ב-2017 נגד נבחרת ליטא ונכון לדצמבר 2023 רשמה 18 הופעות במדים הלאומיים.
נועם יעקב (בדנית: Noam Yaacov; נולד ב-20 באוקטובר 2004) הוא כדורסלן ישראלי-דני המשחק בעמדות הרכז והקלע בקבוצת אוסטנד מה-BNXT וליגת האלופות.
יעקב נולד וגדל בווירום שבדנמרק, לאב יהודי-ישראלי (יונתן) ולאמא דנית-נוצרייה (סידסל).
אביו של יעקב היה מאמן כדורסל, כך שכבר מגיל ארבע הוא התחיל להתאמן בענף ספורט זה.
יעקב שיחק בקבוצות של שנתונים בוגרים ממנו והיה מרבה לצאת לטורנירים ברחבי אירופה.
במקביל לאימונים במסגרת הקבוצות בהן שיחק, יעקב היה עושה אימונים אישיים עם אביו.
ביולי 2018, כשהיה בן 13, עלה לישראל לבדו, והתגורר אצל סבו וסבתו בקיבוץ העוגן.
יעקב שיחק במחלקת הנוער של הקבוצה המקומית, הפועל עמק חפר, שם התאמן תחת כדורסלן העבר הישראלי, יהוא אורלנד.
ב-2021 זכה בפרס השחקן המצטיין של ליגת העל לנוער ע"ש תנחום כהן-מינץ
עונת הייתה עונת הפריצה של יעקב בנוער, כשבסופה הוא נבחר לשחקן המצטיין של העונה.
ב-16 ביוני 2021, בגמר ליגת העל לנוער, הוביל את קבוצתו עם 27 נקודות, 8 ריבאונדים ו-5 אסיסטים לזכייה באליפות המדינה, לאחר ניצחון 92–97 על הנוער של מכבי ראשון לציון.
חמישה ימים לאחר מכן פגש שוב את מכבי ראשון לציון בגמר גביע המדינה לנוער, בו זכתה עמק חפר והשלימה דאבל לאחר ניצחון 60–81, כשיעקב קלע 10 נקודות.
יעקב התאמן ושיחק לסירוגין גם בקבוצה הבוגרת של עמק חפר אשר שיחקה בליגה הארצית.
ב-5 ביולי 2021 חתם לשנתיים עם אופציה לשנתיים נוספות בקבוצת אסוול ליון-וילרבאן מהליגה הצרפתית והיורוליג.
בינואר 2023 הושאל להפועל ירושלים עד לסיום העונה.
במשחק חצי-גמר גביע המדינה נגד הפועל חיפה, באותה עונה, הצטיין יעקב כשקלע 11 נקודות, לרבות 9/9 מקו העונשין, וסייע לקבוצתו להעפיל לגמר הגביע.
ב-16 בפברואר 2023 זכה בתואר הראשון בקריירת הבוגרים שלו, לאחר שהפועל ירושלים גברה על מכבי תל אביב 67-61 בגמר גביע המדינה.
ב-28 ביוני 2024 הושאל לעונה אחת להפועל תל אביב מליגת העל והיורוקאפ ועזב אותה לאחר כשנה.
ב-8 ביולי 2025 נבחר במקום הרביעי בדראפט ליגת הפיתוח של ה-NBA על ידי קליבלנד צ'ארג'.
כיומיים בלבד לאחר מכן החליט להישאר באירופה וחתם באוסטנד הבלגית.
ב-2023 זומן יעקב לסגל נבחרת ישראל בכדורסל במוקדמות גביע העולם בכדורסל 2023. את הופעת הבכורה שלו בנבחרת ערך ב-24 בפברואר 2023 במשחק נגד נבחרת פינלנד, שבו הוא קלע 12 נקודות ומסר 2 אסיסטים.
ב-16 ביולי 2023 הוביל את נבחרת ישראל באליפות אירופה עד גיל 20 עד למשחק הגמר מול צרפת.
הוא הצטיין במשחק הגמר וקלע 31 נקודות, אך ישראל הפסידה 79–89 לאחר הארכה, וזכתה במדליית הכסף.
יעקב נבחר לחמישיית הטורניר והיה מלך האסיסטים שלו (7.6 למשחק).
נועם חומרי (נולד ב-25 בדצמבר 2001) שייט ישראלי, אלוף העולם הראשון יחד עם גיל כהן בשייט 470 mix, שייט מעורב לנשים וגברים שנערך בפורטוגל ב-2021, זכה ב-3 מדליות ארד בינלאומיות, אלוף ישראל לנוער ולבוגרים ובעל פרסים נוספים בתחרויות בישראל, בדגמים שונים.
חומרי נולד וגדל בקבוץ שדות ים.
למד והתחנך בקיבוץ שדות ים ובבית הספר המשותף חוף הכרמל שבמעגן מיכאל.
החל את דרכו בשייט כבר מגיל צעיר במסגרת מועדון השייט שדות ים.
ב-2013, כנער, כבר היה אלוף ישראל לנוער דגם אחיד.
נועם השתתף בתחרויות רבות בארץ ובתחרויות בינלאומיות, בהן זכה בהישגים רבים.
באוגוסט 2017, השתתף באליפות אירופה לנוער איטליה ב-420, והגיע למקום 9. ביולי, באליפות אירופה הפתוחה לבוגרים ביוון, ובדצמבר באליפות העולם לנוער בסין עם המאמן אייל לוין, זכה במדליות ארד.
זכייתו באליפות העולם לנוער, תרמה להישג הנבחרת הישראלית כולה, שדורגה בדירוג הכללי במקום השני בגביע המדינות (Nation Trophy) מתוך 60 מדינות מתחרות.
ביולי 2019, זכה במדליית ארד באליפות עולם לנוער ISAF דגם 420 בפולין, גדיניה.
ב-2020, עבר נועם לשייט ב-470 זוגות מעורבים יחד עם השייטת גיל כהן.
השניים קיימו רק תחרות אחת לפני אליפות העולם, אותה סיימו במקום השישי.
ב-2021, בפורטוגל, זכו באליפות העולם הראשונה לזוגות מעורבים ב-470, (לאחר שסיימו את שיוט המדליות במקום השני) בתחרות שנערכה בווילמורה, פורטוגל.באותה תחרות, זכו טל שדה ונועה לסרי מישראל, במקום השני.
כיום, מתאמן חומרי עם גיל כהן לקראת אולימפיאדת פריז 2024, בה תתקיים התחרות הראשונה בשייט לזוגות מעורבים בדגם 470.
2021, אליפות העולם הראשונה 470 MIX – אלוף עולם יחד עם גיל כהן
יולי 2017, מדליית ארד, אליפות אירופה הפתוחה לבוגרים דגם 420, אתונה-יוון, יחד עם טל שדה
דצמבר 2017, מדליית ארד, אליפות העולם לנוער דגם 420, סיינה-סין, יחד עם עידו ביליק
יולי 2019, מדליית ארד, אליפות עולם לנוער ISAF (עד גיל 20) דגם 420 בפולין, גדיניה יחד עם טל שדה
2013, אלוף ישראל לנוער דגם אחיד
2017, מדליית כסף, אליפות ישראל לנוער בדגם 420, יחד עם טל שדה
2017, 2018, גביע קיסריה ע"ש איתי אמיר ז"ל, לנוער בדגם 420 - מחזיק גביע ישראל יחד עם טל שדה
2018, אלוף ישראל לנוער בדגם 420, תל אביב
2018, אלוף ישראל לבוגרים בדגם 420, חיפה
מרץ 2019, מקום ראשון שיוט אילת בדגם 420, יחד עם טל שדה
יוני 2019, מקום ראשון שיוט גינוסר בדגם 420, יחד עם טל שדה
פרס כספי בערב הוקרה לאלופי הפועל 2017/18, מצטייני השנה בספורט
30 באוקטובר 2017, תעודת הוקרה ומלגה כספית על זכייתו במדליית ארד באליפות אירופה לבוגרים במפרשיות דגם 420.
ערב הוקרה דצמבר 2021, מלגת המועצה האזורית חוף הכרמל, לספורטאים ולספורטאיות מצטיינים 2021.
חומרי בנם של צוחר וניצן (לבית טל) חומרי, חברי קיבוץ שדות ים, אחיהם הבכור של זיו, והתאומות ים ואגם.
נועם אימבר (נולד ב-19 במרץ 1998) הוא שחקן קולנוע, תיאטרון וטלוויזיה ישראלי, זוכה פרס אופיר.
אימבר נולד וגדל בכפר סבא.
אביו שימש מנהל תעסוקה בהוסטל שיקומי, ומכיוון שעבד פעמים רבות גם בחגים, אימבר התלווה אליו בתור ילד לעבודה.
בגיל 8 התחיל ללמוד משחק ב"בימת הנוער כפר סבא", במטרה להתמודד עם קשיים חברתיים שחווה.
סיים את לימודי התיכון במגמת תיאטרון בתיכון כצנלסון בשנת 2016. כשהתגייס לצה"ל קיבל מעמד של אמן פעיל ושירת בתפקיד אחראי מועדון.
לאחר שחרורו החל ללמוד בבית הספר למשחק ניסן נתיב.
בשנת 2016 גילם את הדמות עמרי גרינבוים בסרט מעבר להרים ולגבעות.
בשנת 2019 גילם את הדמות רואי בסרט הבית ברחוב פין.
בשנת 2020 גילם את הדמות אורי בסרט הנה אנחנו של ניר ברגמן לצד שי אביבי, תפקיד שזיכה אותו בפרס אופיר לשחקן המשנה הטוב ביותר.
בשנת 2021 גילם את הדמות פלג רוזן בסרט פול ספיד.
בשנת 2024 גילם את הדמות מוישי קרליבך, בסרט בחורים טובים 2.
בשנת 2017 גילם את דולב שיינברג בסדרה אילת.
בשנת 2018 גילם את דניאל בסדרה זאת וזאתי של גיתית פישר, ואת הדמות רועי בסדרה מצולמים של שלישיית מה קשור.
בשנים 2021–2024 גילם את הדמות יוגב בסדרה המפקדת.
בשנת 2023 גילם את נתן בסדרה שישה אפסים.
אימבר השתתף בהצגות "מגדלור" ו"המבול" שהועלו במסגרת פסטיבל עכו ובהצגה "סטריאוטיפ" במסגרת פסטיבל תיאטרון קצר.
פרסשנהקטגוריהעבורתוצאהמקורפרס האקדמיה הישראלית לטלוויזיה2024שחקן משנה בסדרת דרמה קומית וקומדיית מצביםהמפקדת
נועם גמון (נולד ב-8 במרץ 1997) הוא כדורגלן ישראלי המשחק בעמדת המגן במ.ס.
גמון גדל במחלקת הנוער של הפועל באר שבע.
ב-16 באוגוסט 2015 ערך את הופעת הבכורה שלו בקבוצה הבוגרת בתיקו 0–0 למכבי נתניה במסגרת גביע הטוטו.
ב-31 בינואר 2017 הושאל להפועל עפולה מהליגה הלאומית עד תום העונה.
ב-6 בפברואר 2017 ערך את הופעת הבכורה שלו בתיקו 0–0 מול הפועל עכו אצטדיון העירוני עכו.
עד סוף העונה, גמון ערך 14 הופעות בליגה לאומית.
בעונת 2017/2018 האריך את חוזהו בעפולה לעונה נוספת.
ב-6 בדצמבר 2017 זכה עם הקבוצה בגביע הטוטו לאומית, לאחר ניצחון 3–0 על הפועל רמת גן באצטדיון גרונדמן.
עד סוף העונה רשם 34 הופעות ליגה.
בעונת 2018–19 הושאל גמון להפועל עפולה עד תום העונה מהליגה לאומית.
גמון רשם 20 הופעות ליגה ועוד שלוש הופעות בגביע המדינה, ועזר להפועל עפולה לסיים בראש הטבלה.
ב-11 ביולי 2019, הושאל גמון להפועל כפר סבא מליגת העל עד לסיום העונה.
בסיום העונה חזר לבאר שבע ובמהלך העונה הושאל להפועל רעננה מהליגה הלאומית.
פיתח זנים חדשים של פרי הצבר באמצעות טכנולוגיות חקלאות חדשניות.
בלום נולד במושב גבתון ליד רחובות לחקלאים שמואל וציפורה שהיו ממקימי המושב.
בלום התגייס לסיירת שקד במאי 1967 ואת מסלול ההכשרה החל בחטיבת הצנחנים בגדוד 890 בפיקודו של דורון רובין.
כשפרצה מלחמת ששת הימים והלוחמים הצטרפו למלחמה, הוא נשאר עם יתר הטירונים לחפור מחפורות בחורשת האקליפטוס של מחנה 21 בבית ליד.
בלום למד בטכניון הנדסת תעשייה וניהול והתמחה בקרקע, מים, פיתוח טכנולוגיות ויישומן על בסיס תעשייתי.
משנת 1975 עסק בלום בפיתוח טכנולוגיות חקלאיות.
לאחר 17 שנות מחקר בכ-400 סוגי צבר מקסיקני והצליח לייצר 6 זנים אשר מניבים פרי במשך עשרה חודשים לעומת חודש או שניים בשנה אותו מניב המין הגדל בישראל.
בשנת 1992 הקים בלום את חוות צברי אורלי (על שם בתו) ברמת הנגב בין דימונה לירוחם על שטח של כ-1200 דונם בהמשך להחלטת שר החקלאות רפאל איתן שדגל במדיניות עידוד פיתוח הנגב.
זהו מפעל חקלאי -אגרוטק, הכולל את מטע הצברים האורגני הגדול בישראל ובו גם מספר זנים חדשים אשר בלום פיתח בעצמו.
זוהי חוות הסברס האדום הגדולה ביותר במזרח התיכון.
החווה מתמחה בגידול מגוון רב של זני צבר ייחודיים המוגנים בפטנט בתקן עולמי וכן במוצרי מזון ושתייה המיוצרים מפרי הצבר.
היה נשוי לאתי מסוף שנות ה-60. לשניים נולדו בת ושני בנים.
נועם בלום נפטר ביולי 2022 ממחלת הלוקמיה, ממנה סבל בחצי השנה האחרונה בחייו.
מספר חודשים לאחר פטירתו, במסגרת תערוכת "אגרומשוב" שהתקיימה בספטמבר 2022, הוענק לילדיו של בלום פרס מפעל חיים על פועלו של אביהם בתחום החקלאות.
שחר, בנו, מנהל את מרכז המבקרים, שהוקם בחווה לאחר פטירתו.
נועם אליעזר יוספידיס (נולד ב-10 בנובמבר 1976) הוא יזם היי-טק, מנכ"ל ומייסד חברת Vonetize – פלטפורמת טכנולוגיית סטרימינג אשר הונפקה בבורסה לניירות ערך בתל אביב ונסחרה בשוק ההון הישראלי.
כמו כן במאי זוכה פרסים, סופר ומנכ"ל של חברות הטכנולוגיה SmartPay ו-InSplit וקרן ההשקעות במדיה פיגמליון.
מכהן בוועדה המייעצת של תוכנית ספארק למצוינות Spark Academy – התכנית הרב-תחומית לקידום מצוינות בילדים.
בשנת 2023 השתתף עם אשתו וילדיו בתוכנית "מבחן ההורים הגדול" ששודרה בקשת 12.
בשנת 2024 פרסם את רב-המכר הבינלאומי "Generations" (ראה "חיי יצירה")
לאחר גיוס לצה"ל לקורס טיס ושירות קבע בחיל האוויר בו הגיע לדרגן רב-סרן, והשלמת תואר ראשון בתסריטאות ובימוי בחוג לקולנוע וטלוויזיה באוניברסיטת תל אביב, פנה יוספידיס ליזום ולהוביל מספר חברות סטארטאפ והשקעות המשלבות טכנולוגיות מתקדמות ועולם המדיה הצרכני.
בשנת 2007 הקים את קרן ההשקעות פיגמליון בשיתוף בית ההשקעות תמיר-פישמן, חברת הביטוח מגדל וזרוע ההשקעות לאומי פרטנרס של בנק לאומי.
יוספידיס כיהן כמנכ"ל הקרן והוביל תהליך של הנפקה בבורסת תל אביב.
בשנת 2010 כיהן כמנכ"ל חברת הטכנולוגיה InSplit אשר הוקמה על ידי פרופ' ניצן בן-שאול ופיתחה טכנולוגיה ופטנטים ליצירת וידאו וסרטים אינטראקטיביים.
בשנת 2011 הקים את חברת Vonetize אשר פיתחה טכנולוגיה לשירותי סטרימינג בשם SmartVOD לטלוויזיות חכמות בשנת 2016 הונפקה החברה בבורסה לניירות ערך בתל אביב.
בשנת 2012 הקים יוספידיס את חברת SmartPay שפיתחה טכנולוגיה לסליקת תשלומים ממכשירי טלוויזיה חכמה ומכשירים המחוברים לאינטרנט.
בשנות נערותו יצר יוספידיס את טור הקומיקס "מצב הכן" בשבועון הילדים הפופולרי בישראל "כולנו".
בשנת 2003 יצר וביים את הקליפ לשיר "סיגפו" של להקת "בית הבובות".
בשנת 2003 כתב וביים את סרט הקולנוע "אלכס", שזכה בפרס הראשון בפסטיבל קליפורניה, פרס הקהל בפסטיבל טאראגונה, ספרד ובפסטיבלים נוספים ברחבי העולם.
בשנים 2004 עד 2008 יצר פרסומות וסרטים לחברות והערוצים המובילים במשק
בשנת 2009 כתב יוספידיס 2 פרקים לסדרת טלוויזיה אמריקאית "Bellum Animus".
בשנת 2024 יצא לאור ספר הביכורים של יוספידיס, "Generations", ספר מדע בדיוני (אנגלית, 456 עמ') אשר התברג בראש רשימת רבי המכר של אמאזון בקטגוריית מד"ב.
הספר נרכש לתרגום במדינות כגון פולין.
נועם דנאל בתן (נולד ב-5 במרץ 1998) הוא זמר-יוצר ישראלי.
זוכה העונה ה-12 של התוכנית "הכוכב הבא" ונציג לתחרות האירוויזיון 2026 שתתקיים ב-16 במאי בווינה שבאוסטריה.
בתן נולד למשפחה עולה מצרפת וגדל ברעננה.
בשלבי שירותו הצבאי בצה"ל, הוא החל את דרכו המוזיקלית וב-2018 השתתף בתוכנית המציאות "אביב או אייל", העפיל לגמר והגיע למקום השלישי.
בשנת 2021 החל את העבודה על אלבום הבכורה שלו והוציא את הסינגל הראשון מתוכו, "אהבות ליום אחד", שזכה להצלחה רבה ברשתות הסטרימינג, ועליו עבד עם המפיקים דולי ופן.
באותה השנה, הוציא את הסינגלים "בעיר שלי" ו-"K.O (נוקאאוט)", שזכו גם הם להצלחה.
ב-2022 יצאו הסינגלים "כביש מהיר" ו"היום" מתוך אלבום הבכורה שלו.
בהמשך השנה, הוציא בתן את הסינגל השישי מתוך האלבום, "בובה".
השיר זכה להצלחה ברשתות הסטרימינג ובתחנות הרדיו ואף הצליח להיכנס למצעד הרשמי של גלגלצ, כשבשיאו הגיע למקום השלישי.
במרץ 2023 יצא אלבום הבכורה שלו, "מעל המים".
ב-1 באוגוסט 2023 הוציא את הסינגל "סכין בלב".
ב-11 בדצמבר הוציא לאור את הסינגל "לחזור הביתה".
בנוסף, בתן ביצע את השיר בהופעה חיה עם לוחמי סיירת חרוב במסגרת שידור מיוחד בגלגלצ.
ב-6 ביוני 2024 הוציא את הסינגל "היי שקטה" כחלק מפרויקט המחווה "מעפר פורחת שושנה", המוקדש לשיריה של הפזמונאית רחל שפירא.
ב-29 בספטמבר של אותה השנה, הוציא בתן את הסינגל "פוקח עיניים".
השיר נכתב על ידי סמ"ר , לוחם פלחה"ן סיירת הנח"ל, שנפל בקרב בכרם שלום במהלך טבח שבעה באוקטובר.
לאחר נפילתו, נמצאו מילות השיר בטלפון הנייד שלו, והן מבטאות את תחושותיו כלוחם ואת געגועיו לבית ולאהוביו.
בתן נבחר לבצע את השיר בהסכמת משפחתו של ירון.
ב-17 בפברואר 2025 הוציא את הסינגל "מדאם".
ב-5 במאי הוציא לאור את הסינגל "7 דקות בגן עדן".ב-21 ביולי הוציא סינגל נוסף בשם "מנורה ופסנתר".
בנובמבר 2025 השתתף בעונה ה-12 של תוכנית הריאליטי "הכוכב הבא".
שלב הגמר שודר ב-20 בינואר 2026. בחלקו הראשון ביצע את "ניצחת איתי הכל" של עמיר בניון, ואחר כך עלה עם "Dernière danse" של אינדילה.
הוא דורג במקום הראשון, ונבחר לייצג את באירוויזיון 2026, שיתקיים בווינה שבאוסטריה.
נועם בן הרוש (נולד ב-13 במאי 2005 במגדים, ישראל) הוא כדורגלן ישראלי המשחק בעמדת המגן הימני במכבי תל אביב מליגת העל.
בן הרוש נולד וגדל במושב מגדים.
בשנת 2014 החל לשחק בקבוצת הילדים של מכבי חיפה ובהמשך שיחק גם במ.כ.
ב-15 באוגוסט 2022 הצטרף למחלקת הנוער של הפועל חיפה.
ב-30 באפריל 2023 ערך את הופעת הבכורה שלו בקבוצה הבוגרת בניצחון 1–2 על הפועל חדרה.
ב-1 ביוני 2025 חתם במכבי תל אביב על חוזה לארבע שנים.
בן הרוש שיחק בנבחרת ישראל עד גיל 17.
נועם גוטסמן (נולד במאי 1961) הוא איש עסקים אמריקאי-בריטי המתגורר בניו יורק, מנהל קרנות גידור לשעבר ומייסד שותף של GLG Partners .
מאוחר יותר הוא נכנס לתעשיית המסעדנות, והשקיע במיזמים כולל Eleven Madison Park בניו יורק.
לגוטסמן יש אזרחות כפולה בארצות הברית ובבריטניה, והוא היה ברשימת "פורבס 400" לשנת 2020 של האנשים העשירים ביותר בארצות הברית, עם שווי נקי של 2.4 מיליארד דולר.
גוטסמן נולד במאי 1961, למשפחה יהודית, בנו של נשיא מוזיאון ישראל דב גוטסמן.
הוא קיבל תואר ראשון מאוניברסיטת קולומביה בשנת 1986.
גוטסמן עבד במשרדי גולדמן זאקס בלונדון והפך למנכ"ל המשרד תוך ניהול תיקי מניות גלובליים עבור קבוצת הלקוחות הפרטית שלהם.
הוא עזב את גולדמן זאקס ב-1995 עם פייר לגראנז' וג'ונתן גרין כדי לייסד את GLG Partners .
החברה המשיכה לנהל 24.6 מיליארד דולר והפכה לחברה הנסחרת בבורסה של ניו יורק (נובמבר 2007).
גוטסמן ושותפיו מכרו את החברה לקבוצת מאן באוקטובר 2010 תמורת 1.6 מיליארד דולר.
גוטסמן הוא מנכ"ל חברת ההשקעות TOMS Capital.
הוא נאמן באוניברסיטת קולומביה שם עשה את התואר הראשון שלו וכחבר מועצת המנהלים בקרן טייט גלרי.
גוטסמן הוא במועצת היו"ר של מוזיאון המטרופוליטן לאמנות, ובמועצה הבינלאומית של המוזיאון לאמנות מודרנית.
הוא ישב בחבר הנאמנים של בית החולים ניו יורק-פרסביטריאן מאז 2017 פעילויות נוספות כוללות בעלות על המסעדות Eleven Madison Park , שנבחרה למסעדה מספר 1 בעולם על ידי מגזין 50 המסעדות הטובים בעולם, ו-Shuko, אשר ניו יורק מגזין בחר בו כ"סושי הטוב ביותר בניו יורק".
הוא גם הבעלים של Nomad, ומכשיר ההשקעה המכונה גם הוא"Nomad" שהוא מייסד שותף שלה, שרכשה את איגלו גרופ, ספקית מוצרי Birds Eye Frozen.
גוטסמן נישא לג'רלדין גוטסמן ונולדו לו ארבעה ילדים.
גוטסמן מגיע ממשפחה של אספני אמנות, והוא בין 200 האספנים הבולטים ביותר לפי ARTnews.
בבעלותו יצירות מאת פרנסיס בייקון ולוסיאן פרויד ואנדי וורהול.
בשנת 2014, הוא יצא עם השחקנית לוסי ליו.
בשנת 2015, גוטסמן התחתן עם ביאנקה דואניאס, מנהלת המכירות של מעצב האופנה ריד קרקוף.
ביולי 2019, גוטסמן הואשם בסלילה בלתי חוקית של שביל חניה אישי מול ביתו העירוני בגריניץ' וילג'.
ההאשמות דווחו לראשונה בעמוד הראשון של ה-ניו יורק דיילי ניוז.
מחלקת הבנייה של ניו יורק פרסמה מאוחר יותר הצהרה שהכירה בכך שהיה חתך מדרכה ועמדת טעינה בבניין לפני שהוסב לבית, וכי גוטסמן קיבל אישור לתוכנית ב-2011 לשמור על חתך המדרכה ועל דלת מוסך מתקפלת.
נועם אמיר (נולד ב־24 באוקטובר 2002), המוכר בכינויו "בלו-דרופ", הוא יוצר תוכן ויוטיובר ישראלי העוסק בהעברת מידע לימודי.
במסגרת פעילותו הקים את האתר "אקדמיה של בלו-דרופ", בה מועברים שיעורים המסכמים את החומר הלימודי מתקופת הלימודים.
נועם נולד בסביבת הוד השרון.
למד בבית ספר תיכון, וציוניו היו מתחת לממוצע.
בעקבות קשיים שחווה במערכת החינוך המסורתית, הוא פיתח שיטות לימוד חלופיות והקים פורמט חדש להעברת חומרי הלימוד.
הוא עוסק ביצירת תוכן בשעות לא שגרתיות ומוותר על חוויות חברתיות רגילות של בני גילו.
לדבריו, הלמידה העצמאית והעבודה האינטנסיבית גבו ממנו בידוד חברתי ותחושת שחיקה.
אמיר התחיל את פעילותו בקהילת יוטיוב ב־25 בינואר 2016, לאחר שצפה ביוטיוברים והחליט לפתוח ערוץ.
בתחילה, התמקד הערוץ בתכני גיימינג, אך עם הזמן סוג התוכן שהתפרסם עבר שינוי ניכר.
פעילותו החלה בכיתה ח', בתקופה מוקדמת של היוטיוב.
סרטון ויראלי בנושא בילי דה קיד היה נקודת מפנה שממנו צמחה תנופה שהובילה להקמת אקדמיה מקוונת להיסטוריה.
במסגרת האקדמיה, אמיר מציע תכנים חלופיים לשיטת הלימוד המסורתית, ומשלב דימויים חזותיים ודינמיקה.
מתוך הכרות עם תחושת השעמום שעלולה לעלות משיטות לימוד השגרתי, ומתוך הבנת חוויית התלמידים והקשיים שהם חווים, הציב מטרה לשנות את המצב באמצעות גישה המותאמת לדור הצעיר.
אמיר אינו מגיע מרקע אקדמי מסורתי מובהק.
בתוכניתו להרחיב את המיזם לתחומים נוספים, ובהם פסיכולוגיה, פילוסופיה ומתמטיקה, במטרה להפוך את האקדמיה ל"מיינסטרים" ולחלופה נוחה ללמידת נושאים אלו בפלטפורמה אחת נגישה וברורה.
פעילותו הדיגיטלית מתמקדת בפלטפורמות אינסטגרם ויוטיוב, בהן הוא מציג תכנים במגוון נושאים בתחום הידע הכללי.
אמיר השתתף בקמפיינים לחברות ובכנסים של רשתות, ועידות חינוך ועמותות מורים, בהם ייצג את הדור הצעיר והעביר תוכן לימודי לקהל.
לאחר שנים של פעילות ביוטיוב, ייסד אמיר את "האקדמיה של בלו־דרופ", פלטפורמה מקוונת ללימוד היסטוריה לתלמידי כיתות ו' עד ט'.
במטרה להנגיש ידע היסטורי בדרך קלילה וקצבית, תוך הימנעות מדידקטיות ושמירה על אותנטיות ושפה עממית.
את התכנים הוא מפתח בליווי מקצועי של ההיסטוריונים אייל נווה ונמרוד טל.
בעבודתו באקדמיה, נועם יוצר תכנים קצרים המהווים סיכומים של נושאים היסטוריים, תוך התמקדות בהקשרים ובסיפורים הקשורים לאירועים.
הקמת האתר נבעה גם מתוך תחושת תסכול שחווה אמיר במהלך לימודיו במערכת החינוך.
הוא מותח ביקורת על שיטות ההוראה המסורתיות שלדבריו מקשות על הפנמת הידע ואינן מאפשרות לתלמידים להבין לעומק.
כשמטרתו המרכזית כפי שהוא מציג אותה, היא להציע חלופה חינוכית אפקטיבית, נגישה ובעלת משמעות.
בשנת 2023, במסגרת תפקידו הצבאי, הפיק נועם סרטוני הסברה ועבד על פרויקטים הקשורים למצב הביטחוני, ביניהם הפקת סרטון בגבול עזה.
בנוסף, הוא ערך ראיון עם לוחם שהיה ב־7 באוקטובר ונלחם עבור הקיבוצים.
אמיר כותב את התסריטים, מביים, מצלם, עורך ומפיק את הסרטונים בעצמו.
תוך שימוש בתוכנות עריכה מקצועיות, ובהן פרימייר ואפטר אפקט.
הליך ההפקה כולל שלבים כמו כתיבה, צילום ועריכה, תוך שיתוף פעולה עם ההיסטוריונים אייל נווה ונמרוד טל, המשמשים יועצים מקצועיים.
לאחר קבלת הדראפט הראשוני מההיסטוריונים, הוא כותב תסריט בהתאם לתוכן ההיסטורי, ושולח אותו לאישורם כדי לוודא שהמידע מדויק.
לאחר האישור, הוא מצלם את הסרטון, עורך אותו ומשלב בו אלמנטים גרפיים וקליפים שהכין.
התהליך דורש דיוק, והקפדה על נכונות המידע כדי להבטיח חוויה לימודית איכותית.
ההיסטוריונים המפקחים מסייעים בהבטחת דיוק ואותנטיות, ומוודאים שהתכנים מבוססים על מקורות מדעיים אמינים.
נועם ג'ומעה (נולד ב-10 באפריל 1979) הוא ראש עיריית בית שאן.
נולד ליואל ויהודית ג'ומעה וגדל בבית שאן.
למד בבית הספר תחכמוני ובתיכון אורט דתי (כיום אורט פסגות) בעיר.
בצה"ל שירת בחטיבת גולני ומאז משמש סגן מפקד הגיבוש של סיירת גולני במיל'.
קיבל אות מצטיין מח"ט גולני על שירות מילואים לשנת 2022.
בפוליטיקה המקומית החל בגיל 22, כשהקים את תנועת צעירי הליכוד ומאז פעיל חברתית לקידום נוער ומבוגרים בבית שאן.
במהלך השנים יזם וניהל את תוכנית "כיסופים" להתנהלות פיננסית נכונה.
ניהל את קהילת ההייטק של בית שאן ועמק המעיינות, הפועלת להכשרה, מפגשי ידע ושת"פ עם חברות הייטק.
הקים את תוכנית "חיים יחד" לשינוע מוצרי חשמל וריהוט למשפחות בעיר.
בעבר כיהן דירקטור בחברה הכלכלית של בית שאן וחבר מועצת המנהלים של המתנ"ס.
ממקימי הרשת "עיר העמק" המשותפת לבין שאן ולמועצה האזורית עמק המעיינות ומאפשרת תוכניות ויזמות חברתית אזורית משותפת.
יזם והקים את תוכנית "מגד שמיים" להשתלבות של עולים חדשים.
במהלך מגפת הקורונה הקים וניהל את מטה המתנדבים העירוני בקורונה, אשר זכה במקום הראשון בארץ בחוסן הקהילתי.
בשנת 2021 זכה בקבלת אות 'יקיר העיר בית שאן' מראש העיר ז'קי לוי.
מאז השתחרר מהצבא ועד בחירתו לראשות העיר.
עבד בחנות המחשבים "יואל מחשבים", עסק למכירה וטיפול במחשבים שהקים אביו.
הוא השתתף ב-2022 בתוכנית הטלווזיה יצאת צדיק.
שירת במילואים מתחילת מלחמת חרבות ברזל, והשתחרר פחות מחודש לפני הבחירות המקומיות בשנת 2024, שבהן נבחר לראש העיר בית שאן לאחר שגבר על ראש העיר ז'קי לוי ונכנס עם 4 מנדטים למועצת העיר.
היה ממקימי תנועת הרבעון הרביעי.
ג'ומעה נשוי למגי, ואב לשישה ילדים.
נועם ויסמן (נולד ב-17 באוקטובר 1963) הוא משורר ופילוסוף ישראלי.
ויסמן שימש כמרצה לפילוסופיה באוניברסיטת בן-גוריון בנגב בשלוחת האוניברסיטה באילת.
נושא עיסוקו המחקרי הוא בעיית הסובייקט והמענה לה בפילוסופיה הדיאלוגית.
לקראת סוף שנות התשעים החל לכתוב שירה, שבעשור הבא ואילך הפכה מרכזית בחייו.
ויסמן פרסם 3 ספרי פילוסופיה ו-15 ספרי שירה.
ויסמן נולד וגדל ברמת אביב.
אביו, דוד ויסמן היה צייר ואימו, רבקה, הייתה אחות במחלקת פגים.
ויסמן למד בתיכון אליאנס תל אביב.
בשנת 1986, עם שחרורו משירות הקבע, החל ללמוד פיזיקה ופילוסופיה לתואר ראשון באוניברסיטה העברית בירושלים.
כעבור שנה המשיך בלימודי רפואה ופילוסופיה בתוכנית למצטיינים באוניברסיטת תל אביב, ובשנת 1991 סיים במקביל שני תוארי BA נפרדים ברפואה ובפילוסופיה.
מתוך עניין בחר ויסמן להתמקד בתחום הפילוסופיה.
במסגרת לימודי התואר השני באוניברסיטה העברית כתב את עבודת המחקר "מושגי הכללי והפרטי כפי שהם מתבטאים ב'היש והאין' של סרטר", בהנחייתו של פרופ' מנחם ברינקר.
את הדוקטורט, אותו קיבל בשנת 2010, עשה באוניברסיטת בן-גוריון בנגב, בהנחייתו של פרופ' אברהם מנסבך.
נושא המחקר היה "בעיית הסובייקט: ניטשה, סרטר ובובר".
בנוסף להשכלתו הפורמלית, ויסמן הוא בעל ידע נרחב באסטרונומיה ובמוזיקה קלאסית.
בשנת 1996 עבר עם משפחתו להתגורר בנגב והקים מצפה כוכבים - "שמי מדבר" - ביישוב עזוז, שבו העביר עד שנת 2007, סיורים, הרצאות והדרכות בנושא אסטרונומיה, בין השאר לתלמידי המחלקה למדעי כדור הארץ והסביבה של אוניברסיטת בן-גוריון.
במקביל, שימש בשנים אלו כמבקר מוזיקה בעיתון דבר, והנחה ערבי האזנה מודרכים למוזיקה קלאסית בגני עומר, אותם הפיקה רות הילמן, מנהלת הקונסרבטוריון העירוני באר שבע.
משם המשיך בעיסוקו כמרצה לאסטרונומיה במצפה הכוכבים טכנודע חדרה, במקביל להרצאותיו בפילוסופיה ובמוזיקה במוסדות תרבות שונים, ביניהם בית אריאלה ומכון גתה.
ויסמן הוא אב לשתי בנות: שחר - סטודנטית לווטרינריה, ומיה - מתכנתת הייטק, וסב לשתי נכדות ונכד.
מחקריו של ויסמן עוסקים בפילוסופיה דיאלוגית.
נקודת המוצא שלהם היא בעיית הסובייקט – בעיה פילוסופית מרכזית, שליבה הוא הפיכת הסובייקט לאובייקט או איונו (שלילתו).
שני מושגים בסיסיים בהגותו של ויסמן הם: המושג א-רציונליות – הנמצא מחוץ לתחום התבונה אך לא בניגוד לשיפוטה, מנגד למושג האי-רציונליות – העומד בסתירה לשיפוט התבונה.
עבודת המחקר של ויסמן "בעיית הסובייקט: ניטשה, סרטר ובובר" סוללת את הדרך אל הסובייקט, שהוא ה'אני קיים' של הקוגיטו הקרטזיאני וסוקרת את הבעיה בפילוסופיה החדשה, בדגש על ניטשה וסרטר, שלטענת המחקר סותרים את לב שיטותיהם שלהם עקב אי-רציונליות או רציונליות חד-צדדית.
המחקר טוען כי הפתרון הוא באספקט הא-רציונלי, וקובע את צירו בפילוסופיית הזיקה של בובר.
בספר "מיהו האדם" (הוצאת הקיבוץ המאוחד, תשע"ה 2015) מדגיש ויסמן כי השאלה הפילוסופית היסודית היא מיהו האדם ולא מהו האדם – כניסוחו של קאנט.
שאלה זו, היוצאת מתוך השקפה דיאלוגית, מחדדת את הצורך בהצגת האדם כסובייקט תחת הפיכתו לאובייקט או איוּנו.
חלקו הראשון של הספר הוא עיון ביקורתי בהתפתחות ראיית האדם בפילוסופיה המודרנית, בדגש על בעיית הסובייקט בהגותם של ניטשה וסרטר.
חלקו השני בוחן את הפתרון שמציעה הפילוסופיה הדיאלוגית, במיוחד בגרסתו של בובר.
חלקו השלישי של הספר עוסק בהשלכות החברתיות ובביטוי האמנותי של השאלה המוצבת בכותרת הספר – מיהו האדם.
"האמת: הקיום הדיאלוגי" (הוצאת עולם חדש, תשע"ח 2018) הוא מניפסט של הקיום הדיאלוגי בהגות שרואה את הפילוסופיה כקרובה ביותר לחיים.
המניפסט טוען כנגד הספקנות והפוסטמודרניזם – כי יש אמת.
אמת זו חלקה מעבר לגבולות הכרתנו, וליבה מתגלה לנו דווקא באופן א-רציונלי, אך לא אי-רציונלי.
זוהי פילוסופיה שרואה את האדם עקרונית וקיומית, הן כישות דיאלוגית והן כסובייקט, כנושא ולא כמושא – "מי" ולא "מה".
האדם הוא בעל חירות ואחריות של סובייקט, שמתוכן הוא בוחר את סוג הדיאלוג שהוא מקיים עם הזולת ועם העולם, כל זאת מתוך זיהוי העולם מיסודו כרוח וכהוויה אימננטית.
בספר "חילוניות דיאלוגית" (הוצאת נצר, תשפ"ד 2024) מחיל ויסמן את הגותו הדיאלוגית על החילוניות ומבהיר מדוע רק היא יכולה לממשה בשלמותה.
הטענה העומדת בבסיס הספר היא כי החילוניות הדיאלוגית היא הרוחניות השלמה, זאת משום היות האדם ביסודו סובייקט בעל חירות וישות דיאלוגית המכוננת את זהותו, יחד עם כך שהעולם הוא רוח אימננטית שהגשמי הוא התגשמותה.
הנוסחאות הפיזיקליות והמתמטיקה, בהיותן ישויות מנטליות, מאששות זאת במובלע או במפורש.
הספר עומד על ההשלכות האתיות והחברתיות של האמת הדיאלוגית, לרבות בתרבות ובאמנות.
ויסמן פרסם 15 ספרי שירה.
בשיריו הוא מרבה לשלב מנושאי הגותו ורעיונותיו הדיאלוגיים, בין השאר, באשר למושגי האמת, החירות והאהבה.
אחד הבולטים בהם הוא הסונטה.
ספר שיריו כליל הכלילים (אבן חושן, 2011) הוא יצירה הכוללת 14 כלילי סונטות, שכל אחד מהם הוא כליל סונטות הירואי, ובסך הכול 210 סונטות.
ספר שיריו כֵּן (עתון 77, 2021) הוא שירת-תודעה המתמשכת ברצף על פני 36 עמודים, ללא פסקאות וללא סימני פיסוק.
שירה זו נובעת מזרם התודעה הספרותי אך מתייחדת ממנו בליריות ובמאפייני שירה צורניים ומוזיקליים.
מיתרי נייר, הוצאת גוונים, 1998
סונטות, פואמות ושירי אהבה, הוצאת כרמל, 2004
כליל הכלילים, הוצאת אבן חושן, 2011
בזרם הכמיהה ישנן אדוות של חסד – סונטות מן העיזבון, הוצאת עיתון 77, 2014
הצליל השקט ביותר בעולם, הוצאת עיתון 77, 2016
בין ארץ ושמיים, הוצאת עיתון 77, 2024
מרחקים קרובים, הוצאת עיתון 77, 2025
נועם זילברמן (נולד ב-30 ביוני 1973) הוא מדבב קנדי יליד ישראל.
זילברמן נולד בחיפה, משפחתו עברה לקנדה כשהיה בן שנתיים.
הוא למד בחטיבת הביניים ארלינגטון ובבית הספר ווהן רוד קולגייט בטורונטו, ויש לו אחות גדולה, אילנה.
בהיותו ילד בן עשר, עשה מבחן בד לפרסומת עבור החטיף הקנדי קראנצ'י , וקיבל כמה עבודות דיבוב בסדרות טלוויזיה מונפשות.
הוא המשיך לדבב דמויות רבות בסדרות אנימציה כמו דביבוני היער הירוק, סיפורי ALF , חבורת הזבל, משפחת סילבניאן ודובוני אכפת לי.
הוא שיחק בתפקיד הראשי בסרט הקנדי "The Outside Chance of Maximilian Glick" משנת 1988, סרט התבגרות על נער יהודי בעיירה כפרית רב-תרבותית במניטובה.
בביקורת אמנותית של סוף שנת 1988, סיד אדילמן מהעיתון "טורונטו סטאר", כינה את זילברמן "הכוכב עולה החדש הטוב ביותר לקולנוע האנגלי-קנדי השנה".
הוא היה אמור לגלם את התפקיד בסדרת הטלוויזיה "מקס גליק" של הערוץ הקנדי CBC, אך חלפו יותר משנתיים עד שהחלה הפקת הסדרה, ועד אז הוא כבר לא התאים לתפקיד.
ב-1989 שיחק בתפקיד טום בראדשו בסרט הטלוויזיה "הרכבת האחרונה הביתה", והיה מועמד לפרס השחקן הצעיר הטוב ביותר בספיישל בכבלים בטקס פרסי הנוער ה-12 בקולנוע.
פריץ בסרט האנימציה "הנסיך מפצח האגוזים" משנת 1990
צ'יפ בסדרת האנימציה מיצי מימי ועוד
בילי וגנר בסדרת האנימציה Popples
בובי בסדרת האנימציה בית ספר לשוטרים
טייגר בסרט המצויר The Wild Puffalumps משנת 1987
טום בראדשו בסרט "Tom Alone"
טום בראדשו בסרט "Last Train Home"
נועם מאיר שדות (נולד ב-1979) הוא מתמטיקאי, סופר, משורר, צייר, פילוסוף, פסנתרן ונקדן וחבר בארגון "מתמודדים למען מתמודדים".
בעבר אובחנה אצלו סכיזופרניה פרנואידית, ומ-2011 מאובחן כחולה במחלת בכצ'ט.
שדות בוגר תואר ראשון במתמטיקה ובמדעי המחשב באוניברסיטת תל אביב בהצטיינות יתרה.
בוגר תואר שני בספרות עברית באוניברסיטת חיפה בספרות עברית עם תעודה בכתיבה יוצרת בהצטיינות.
בהיותו כבן 13 ספג פגיעת ראש קשה שגרמה לו נכות.
עד פרוץ המחלה למד במכון ויצמן למדע לתואר שני במחלקה למתמטיקה שימושית ומדעי המחשב, ולאחר מכן ניסה להמשיך את לימודיו באוניברסיטת בן-גוריון בנגב.
הלימודים נקטעו בשל אשפוז של חמישה חודשים במרכז לבריאות הנפש בנס ציונה.
שדות התגורר בכמה הוסטלים בירושלים, ובהם "מכון סאמיט", "בית במושבה", "רעותנו".
כמו כן, עבד במכון שלום הרטמן בירושלים בתור טכנאי מחשבים ובבית דפוס "פרינטיב" כפועל דפוס, אורז, וגרפיקאי לעת מצוא.
במקביל עשה כמה ניסיונות לשוב ללימודים.
הוא התחיל ללמוד לקראת תואר שני במתמטיקה באוניברסיטה העברית, ולקראת עבודה סוציאלית ופסיכולוגיה - אך הלימודים נקטעו שוב ושוב.
מההוסטל האחרון שבו חסה, "רעותנו", נמלט ועבר להתגורר בחיפה.
עלה בידו ללמוד בטכניון חמישה קורסים בפיזיקה, לקראת תואר ראשון, בלי להסגיר את סוד המחלה, אך נאלץ להפסיק שוב את לימודיו עקב חשיבה דלוזיונית (מחשבות שווא).
בשנות מחלתו שדות השתלם בקורסים באמנות, פיסול, ציור, נגינה, צילום ופסיכולוגיה.
כמו כן למד רבות על המוח האנושי וקרא ספרים רבים בתחום בריאות הנפש והמוח.
שדות התחיל לכתוב שירים וסיפורים ולפרסם בכתבי עת, ובהם "מאזנים", "עיתון 77", "פסיפס", "קשת החדשה", "מטעם" והאייל הקורא.
בשמחת תורה ה'תשס"ו פרסם סיפור בידיעות אחרונות.
בקרוב יראו אור חלק מיצירותיו באיור ובשירה בספר "אמנים למען הדר" - מטעם אמנים משכונת הדר הכרמל, שבה הוא מתגורר.
יצירותיו של שדות ראו אור גם באנתולוגיות רבות ובאינטרנט.
כמו כן החזיק מספר בלוגים לדעות ספרותיות.
ב-2013 סיים תואר שני בספרות עברית עם התמחות בכתיבה יוצרת באוניברסיטת חיפה בהצטיינות.
לאחר קבלת התואר פרסם שדות שירים, סיפורים והגות בפייסבוק ובמספר כתבי עת אלקטרוניים ומודפסים בהם "עכשיו", "עיתון 77", "ביטאון לשירה" ועוד בלוגים שונים.
ב-2014 היה מאושפז לאיזון סופי של מחלתו בבית החולים "טירת כרמל" מראשית השנה ועד לחודש יוני עד להתייצבותה.
בשנים 2015–2016 התגורר שדות בקהילה תומכת "נוף הדרים" שם השתקם ממחלתו הנפשית והגופנית.
במקביל החל לעבוד בחנות ספרים יד שנייה "סיפור חוזר" בחיפה.
בדצמבר 2016 הבריא כליל ממחלתו.
בשנת 2018 פורסם ספרו הרביעי "אחרי מגדל בבל" בהוצאת "ספרי עיתון 77".
ספר שירים מיוחד למחבר המתאר את קורותיו בקהילה התומכת "נוף הדרים" ואת מאבקו לשינוי חברתי.
בשנת 2021 החל להשתלב בחוג ציור מקצועי בבית אבא חושי.
ובדצמבר שנה זו שנים מציוריו הוצגו בתערוכה במקום.
בפברואר 2023 הציג תערוכת יחיד במתנס טבריה 15 בהדר שזכתה להערכה רבה.בפברואר 2024 השתתף בערב יוצרים במתנס טבריה 15 ובמרץ שנה זו הציג ציורים בתערוכה קבו צתית בבית אבא חושי.
בדצמבר 2022 נפטר אביו, בן 79 במותו מדלקת ריאות.
דבר זה השפיע רבות על יצירתו של האומן.
והוא החליט לחזור לפעילות ספרותית ואקדמית.
פוסט טראומה (בהוצאת תמוז, 2006) - ספר שירים.
מקור הטראומה הוא התעללות שעבר בילדותו מצד בן משפחה, וזכה לביקורות חיוביות מאוד; אחת מהן מהסופר והפובליציסט יצחק לאור.
נשיקת הטל - שירי אהבה לשירלי (בהוצאת פיוטית, 2012).
נועם קניאל (מחוץ לישראל מוכר בשמו הפרטי "נועם"; נולד ב-18 באוגוסט 1962 בישראל) הוא זמר ומלחין ישראלי שנחשב בילדותו לילד פלא.
הוא נחשב כילד הראשון בישראל שהוציא תקליט אריך-נגן.
קניאל נולד וגדל בתל אביב.
אביו היה הפסנתרן והמלחין אלי קניאל, יליד מצרים.
קניאל התחיל לשיר ב-1971 בגיל 9, והתפרסם לראשונה בפסטיבל שירי ילדים השני באותה שנה עם השיר "גלי", שכתבו אהוד מנור וקובי אשרת, והפך בביצועו ללהיט גדול.
בעקבות הצלחתו בפסטיבל הוא החל לשיר כילד במועדונים, שיחק בהצגה "אני שאיש לא מכיר", וביצע את השיר "מודה אני לפניך" בפסטיבל הזמר המזרחי של 1973, שיר שזכה גם לגרסה של עדנה לב שגם זכתה להצלחה.
בעיצומה של מלחמת יום הכיפורים, נקרא קניאל לשיר מול החיילים יחד עם מייק בראנט, שהצליח מאוד בצרפת.
בראנט האמין כי קניאל יכול לפתח קריירה מצליחה בצרפת, ושכנע את המפיק חיים סבן להביאו לשם כדי להקליט שירים.
השיר הראשון שהקליט בצרפת, "Difficile de Choisir", נכנס ישירות למקום הראשון במצעדים.
בשנים 1972–1978 הוציא קניאל בצרפת כמה סינגלים, הבולטים שבהם "Viens Maman on Va Danser" "Une Maman", "Lollipop", וכן שני אלבומים.
ב-1973 הוא הוציא בארץ תקליט בעברית שכלל את הלהיט "אמא שלי".
ב-1974 השתתף קניאל בשנית בפסטיבל שירי ילדים עם השיר "כשאחינו הקטן יגדל" שזכה במקום העשירי.
ב-1975 הוציא קניאל אלבום ביפן שבו שר 12 שירים ביפנית.
באותה השנה הוא החל בסדרת מופעים, הראשון בטוקיו, וכן ביוהנסבורג ובמקומות אחרים בעולם.
ב-1978 ביצע את שיר הנושא של סדרת האנימה "Goldorak" , הראשונה ששודרה בצרפת.
השיר זכה להצלחה גדולה והסינגל נמכר ביותר מ-4 מיליון עותקים עד תום שידור הסדרה.
בסוף אותה שנה עבר קניאל עם הוריו ללוס אנג'לס שבארצות הברית, והחל ללמוד בבית ספר למוזיקה וכתב פסקולים לסדרות טלוויזיה.
קניאל עבד יחד עם חיים סבן ושוקי לוי, שעברו גם הם לארצות הברית.
סבן ולוי הפיקו שורה של סדרות אנימציה וקניאל ביצע עבורן את שירי הנושא.
ב-1980 כיכב קניאל בסרט הישראלי "כוכב השחר" בבימויו של עקיבא ברקין, בו שיחק נער-זמר שאפתן שמנסה לעזור לאביו הדייג העני.
הסרט ושיריו לא זכו להצלחה.
ב-1987 נפטרה אשתו קירה ממחלת הסרטן בהיותה בת 23, ולזכרה הקליט קניאל בשנת 1988 את השיר "הפרפר שלי", ולאחר מכן מיעט מאוד לשיר ולהקליט.
ב-1998 חבר עם ג'וני ויליאמס ולואיס אלמנט להרכב בשם "מירנדה", תערובת של טכנו-פופ ודאנס פיוז'ן.
כמו כן הוא תרם את קולו לפתיח של הדיבוב האנגלי לסדרת אנימציה צרפתית "קוד ליוקו".
לאחר היעדרות של למעלה מעשור חזר קניאל לתחום המוזיקה כמלחין לאמנים ולסדרות טלוויזיה, הוא עבר לפריז ועוסק כיום בהלחנה וכתיבת שירים לזמרים בצרפת.
קניאל נשוי בשנית ואב לבת.
1978, Goldorak סדרת אנימה, שיר הנושא.
1979, Albator 78 סדרת אנימה, שיר הנושא
1979, הענק הירוק, סדרת אנימציה, שיר הנושא
נועם צור (נולד ב-1981) הוא מנצח ישראלי.
צור שימש מנצח ראשי בבית האופרה והתיאטרון אאלטו בעיר אסן בגרמניה בשנים 2008 -2010. במסגרת תפקידו ניצח צור כל שנה על שלוש הפקות חדשות ועוד כשבעה שחזורים מן הרפרטואר האופראי ובקונצרטים סימפוניים.
לפני כן הוא למד נגינה בטרומבון וגם מעט פסנתר.
בספטמבר 2006 פייר בולז בחר בנועם צור לעבוד לצידו כיועץ אמנותי ומנצח לשנים 2006-2008 במסגרת פרויקט המלחינים בפסטיבל לוצרן.
שם ניצח על יצירות של מלחינים בני זמננו ומלחיני מופת של המאה ה-20.
מספטמבר 2005 ועד אוגוסט 2007, היה מנצח הבית וממלא מקום המנהל המוזיקלי של האופרה והתזמורת של העיר היידלברג בגרמניה.
בשנת 2001 שימש כעוזר המנצח של זאב דורמן בתזמורת הפילהרמונית הישראלית הצעירה.
נועם שוהם (נולד ב-4 באפריל 1970) הוא כדורגלן עבר ישראלי המשמש כיום כמאמנה של מכבי עירוני פתח תקווה מהליגה הלאומית.
שוהם שיחק בעמדת הקשר ומזוהה בעיקר עם מכבי תל אביב.
שוהם החל לשחק בקבוצות הנוער של מכבי תל אביב בגיל 6, ועלה לקבוצה הבוגרת בתחילת עונת .
לאחר שנתיים עזב את הקבוצה ושיחק עונה אחת במכבי רמת עמידר ועונה אחת בהפועל אשקלון.
לקראת עונת חזר שוהם למכבי תל אביב וזכה איתה במספר תארים.
שוהם ערך הופעה אחת בנבחרת ישראל, במשחק ידידות נגד נבחרת נבחרת קפריסין ב-1992.
שוהם עזב את מכבי תל אביב בשנת 1997, ולאחר חצי עונה בעירוני ראשון לציון, הצטרף שוהם למכבי נתניה שהייתה בליגה השנייה, וכקפטן הקבוצה היה גורם משמעותי בעליית הקבוצה לליגה הראשונה בעונת .
לאחר מכן שיחק גם בהפועל באר שבע, הפועל כפר סבא והפועל צפרירים חולון, במדיה נפצע לפני פתיחת העונה, פציעה אשר השביתה אותו למשל כל העונה.
עונה לאחר מכן עבר לשחק בהפועל בית שאן מהליגה הארצית (הליגה השלישית בזמנו), והעביר את שארית הקריירה שלו בליגות הנמוכות.
לאחר פרישתו, מונה שוהם למאמן קבוצת הנוער של הפועל הרצליה, ולאחר מכן שימש גם כמנהל המקצועי של מחלקת הנוער.
בשנת 2011 מונה לתפקיד עוזרו של בני טבק, מאמן הקבוצה הבוגרת של המועדון.
בעונת מונה לראשונה למאמן בוגרים בקבוצת הפועל הוד השרון מליגה ב', ובעונתו הראשונה בקבוצה העפיל עמה לליגה א'.
ב-9 ביולי 2015 מונה למאמן הפועל הרצליה.
בפברואר 2018 מונה למאמן מ.ס דימונה מליגה א' דרום, אולם עזב אותה לאחר כחודש לטובת הפועל ניר רמת השרון מהליגה הלאומית.
בעונה הבאה חזר לקדנציה נוספת כמאמן הפועל בקעת הירדן, אולם עזב אותה בפברואר 2019 עקב חוסר הצלחת הקבוצה תחתיו.
באותו החודש חזר שוהם לקדנציה נוספת כמאמן הפועל ניר רמת השרון במקומו של אלי כהן שפוטר.
ב-28 באוקטובר פוטר מתפקידו ב-7 בינואר 2020 מונה למאמן הפועל אום אל-פחם.
ב-14 ביוני 2022 מונה למאמן הפועל כפר שלם.
ב-18 במרץ 2025 עזב את תפקידו לטובת מכבי עירוני פתח תקווה מליגת העל, על מנת לעזור לה בקרבות התחתית.עם זאת, לא הצליח במשימה ובסיום עונת 2024/2025 ירד עם הקבוצה לליגה הלאומית.
נועם פרוסט (נולדה ב-20 בספטמבר 1993) היא דוגמנית ישראלית שמדגמנת רבות בתצוגות אופנה מחוץ לישראל.
בשנת 2013 "פורבס ישראל" דירג אותה במקום העשירי ברשימת הדוגמניות המרוויחות ביותר בישראל.
נועם פרוסט היא בתם של עדי פרוסט - במאי, ושל ענת בירן - דוגמנית עבר, מגישה בערוץ הקניות ומטפלת בפסיכודרמה.
למדה בתיכון עירוני א' לאמנויות תל אביב במגמת קולנוע.
שירתה כשנה בצה"ל כמפיקה ביחידת ההסרטה של פיקוד העורף, אך השתחררה בטרם עת, עקב סיבות רפואיות.
עקב מראה הבוגר הוצע לפרוסט בהזדמנויות רבות כבר מגיל צעיר לדגמן.
אביה התנגד לכך שתעסוק במקצוע עד גיל 16. כשהתקרבה פרוסט לגיל 16 ביים אביה את "הדוגמניות" בערוץ 2 שם התרשם מאלינור שחר, סוכנת דוגמניות שראיין לתוכנית.
בעקבות התרשמותו משחר, הרשה לפרוסט לדגמן תחת ניהולה של שחר.
גובהה (1.80 מטר) איפשר לה להתקבל לתצוגות אופנה בחו"ל.
שנת 2012 הייתה שנת הפריצה של פרוסט.
בשנה זו כיכבה בתצוגות אופנה של מאלברי, פתחה תצוגה של כריסטופר ריבון בשבוע האופנה של לונגון, סגרה תצוגה של אטוסורו טאיאמה בשבוע האופנה של פריז והופיעה גם בתצוגות של מעצבים כמו קום דה גרסון, ג'ון גליאנו, דמיר דומה ואחרים.
בשנת 2013 הופיעה בשבוע האופנה של ניו יורק שם הופיעה בתצוגות של ויקטוריה בקהאם, קריצ'רס אוף ווינד, טרייסי ריס ולואיס גולדן; בהמשך הופיעה גם בשבוע האופנה של לונדון.
בשנת 2016 דגמנה פרוסט יחד עם אמה, ענת בירן, לקמפיין של חברת הוניגמן.
בשנת 2022 עלתה לשידור הסדרה "ריקוד האש" בה גילמה את ליבי.
נועם סוקר (נולד ב-2 בספטמבר 1958) הוא אסטרופיזיקאי ישראלי.
כיהן כדקאן הפקולטה לפיזיקה בטכניון בין השנים 2009–2015.
נועם סוקר נולד בישראל ב-2 בספטמבר 1958. גדל בקיבוץ יסעור.
בשנים 1971 עד 1977 למד במוסד חינוכי נעמן.
במקביל ללימודיו בתיכון החל את לימודיו האקדמיים ב-1975 במכללת אורנים במחלקה למתמטיקה ופיזיקה, וסיים את התואר הראשון שלו בטכניון ב-1982 (עם הפסקה של שלוש שנים בין שני המוסדות במהלכה שירת בחיל הים).
השלים את תואר הדוקטור ב-1986 בטכניון, בהנחיית מריו ליביו.
עבודת הדוקטורט שלו עסקה בספיחה של רוח (ספיחת בונדי-הויל-ליטלטון) מתווך אי הומוגני.
לצורך כך השתמש בסימולציות "חלקיק בתא" שהיו חדשניות בזמנו.
ב-1986 עשה פוסט-דוקטורט בארצות הברית ועד 1989 היה חבר במחלקה האסטרונומית באוניברסיטת וירג'יניה בשרלוטסוויל, שם עבד, בין היתר, עם סטיבן בלבוס על תאוריה של אי יציבות תרמית של גז, תופעה בעלת חשיבות רבה בגזים מיוננים באסטרופיזיקה.
בין השנים (1989–1992) השתלם במרכז הרווארד-סמיתסוניאן לאסטרופיזיקה באוניברסיטת הרווארד בקיימברידג', מסצ'וסטס, שם עסק, בין היתר, בפיתוח תאוריה המסבירה את זרמי הקירור בצבירי גלקסיות.
כמו כן, החל לעסוק באינטראקציה בין ערפיליות פלנטריות לתווך הבין כוכבי.
ב-1992 שב לישראל והחל ללמד במכללת אורנים במחלקה להוראת מדעים כמרצה בכיר, לאחר שזכה במלגת אלון.
ב-1994 הועלה לדרגת פרופסור חבר וב-1998 לפרופסור מן המניין.
בין השנים 1994–1998 כיהן כראש התוכנית למתמטיקה-פיזיקה באורנים.
ב-2003 עבר לשמש כפרופסור מן המניין בפקולטה לפיזיקה בטכניון.
בין השנים 2005–2009 היה אחראי ללימודי ההסמכה בפקולטה.
פרופסור אסא אוירבך התמנה במקומו.
אחד הקווים המקשרים בין עבודותיו של סוקר בתחומים השונים באסטרופיזיקה (ראה רשימה) הוא שימור תנע זוויתי.
בין הישגיו המדעיים ניתן למנות את השינוי בתפיסה המדעית הרווחת של יצירת ערפיליות פלנטריות בעלות סימטריה צירית.
במשך שנים מספר טען סוקר כי יצירתן של ערפיליות כאלה מקורן במערכת כוכבים זוגית ובספיחת חומר בדיסקה על הכוכב הזוגי, היוצרת סילונים המעצבים את הערפילית.
המודל שהציע נתקל בהתחלה בהתנגדות הקהילה המדעית אך בהמשך השתנו היוצרות וכיום הוא המודל המקובל בתחום.
אותו חוט שני שזור גם בעבודתו על מודל ההתפרצות של אטא קרינה ב-1856-1838. המודל מציע כי במהלך ההתפרצות של הכוכב הכבד, בן זוגו הקל ממנו ספח מסה בדיסקה, וסילונים מהדיסקה, או זרימה מרוכזת בקטבים, גרמו להיוצרות ערפילית ההומונקולוס הדו-קוטבית.
בשנים האחרונות החל לעסוק בהתפרצויות בעלות עוצמה בינונית - בין נובה לסופרנובה.
היה שותף בפיתוח מודל להסביר את ההתפרצות של האובייקט V838 Mon כהתמזגות של שני כוכבי סדרה ראשית המובילה להתפרצות.
סוקר פיתח מודל המקשר בין מאורעות דוגמת V838 Mon לבין התפרצויות של ענקים כחולים משתנים (המכונות SN Impostors) ואובייקטים נוספים.
נשוי לאורית, מורה לספרות ומחנכת, ואב לשלושה.
סוקר הוא שחמטאי בדרגת מועמד לאמן וחובב מושבע של היסטוריית ארץ ישראל והעם היהודי.
מותם של כוכבים דמויי שמש
מעטפת משותפת של כוכבים כפולים ()
קשר בין חורים שחורים לגלקסיות
נועם נאמן (נולד ב-26 ביוני 1987) הוא אתלט ישראלי, אלוף ישראל לשעבר בריצת 3000 מטר מכשולים.
הוא בעל התוצאה השלישית בטיבה של ספורטאי ישראלי במקצוע זה בכל הזמנים ובעל מדליית ארד מהמכביה השמונה-עשרה (2009) בריצת 1500 מטר.
נועם נאמן גדל במזכרת בתיה.
בכיתה י' נרשם למבחנים למרוצי שדה בית ספריים והחל להשתתף בתחרויות ריצה.
הריצה שמשכה אותו יותר מכל הייתה ריצת 3000 מטר מכשולים, ומאז 2004 הוא מודרך בידי אביו, עמית נאמן, שהיה בעבר שיאן ישראל בחצי מרתון.
נאמן לא עבר את המסלול הרגיל שעוברים ספורטאים מצטיינים בישראל.
הוא ויתר על מעמד של ספורטאי מצטיין והתגייס לקורס טיס.
לאחר שנשר משם היה מדריך כושר ביחידת מגלן.
כמו כן, לאחר שהשתחרר מצה"ל, לא התרכז נאמן באימוני הריצה באופן בלעדי אלא נרשם ללימודי הנדסת אווירונאוטיקה וחלל בטכניון.
רק בתחילת שנת 2014, לאחר שסיים את לימודיו, הפך נאמן לאתלט במשרה מלאה.
במהלך שנה זו הלכו תוצאותיו והשתפרו, וכיום תוצאתו הטובה ביותר היא גם התוצאה השלישית בטיבה בישראל בכל הזמנים.
בתחרויות האתלטיקה של המכביה השמונה-עשרה שנערכו ביולי 2009 זכה נאמן במדליית ארד, בריצת 1500 מטר בתוצאה של 3:56.77 דקות, אחרי ימר גטהון מישראל (3:53.39 דקות) ואסמרו אררו מישראל (3:55.07 דקות).
בשנת 2013 התחרה נאמן באוניברסיאדת קאזאן, וסיים במקום החמישי.
בתחרות שנערכה בדסאו גרמניה ב-11 ביוני 2014 קבע נאמן בריצת 3000 מטר מכשולים שיא אישי חדש של 8:38.15 דקות.
באליפות אירופה באתלטיקה שנערכה בציריך שווייץ באוגוסט אותה שנה הוא סיים במקום ה-22 בריצת 3000 מכשולים בתוצאה של 8:45.33 דקות.
נועם פָתְחִי (נולד ב-30 במאי 1974) הוא פובליציסט, שדרן רדיו, רעיונאי ומגיש טלוויזיה ישראלי.
מגיש תוכנית אקטואליה יומית ברדיו גלי ישראל ורדיו דרום לצד יותם זמרי ובעל פינה שבועית ברדיו תל אביב.
כמו כן, מנחה לצד שי גולדשטיין את התוכנית "פתחי את שי" בערוץ עכשיו 14, ומשמש כמבקר טלוויזיה בעיתון "ישראל היום".
השתתף בפאנלים של התוכניות "שבע עם איילה חסון", "חדשות שישי" ו"הפטריוטים".
פתחי גדל ברחובות, ולו אחות הצעירה ממנו בארבע שנים.
את רוב שירותו בצה"ל עשה במפח"ש (מפקדת חילות השדה), בלילות התפרנס מניהול ברים על מנת לעזור למשפחתו.
עבד בשוק היהלומים בארצות הברית במשך כארבע שנים, ולאחר מכן עלה בחזרה לישראל.
בתחילת שנות ה-2000 החל את עבודתו בעולם הפרסום והשיווק.
תחילה עבד במשרד טמיר כהן, ולאחר מכן עבר לגיתם BBDO.
בשנת 2003 עבר למשרד הפרסום גליקמן נטלר סמסונוב, עבד בו כקופירייטר בכיר והוא אחראי ליצירת קמפיינים ובהם דמויות כמו "אשר", בגילומו של אסי כהן במסגרת קמפיין של הבנק הבינלאומי, ואת דמות המזכירה של שוקה, בגילומה של שני כהן.
באוקטובר 2015 סיים את עבודתו במשרד לאחר קניית החברה על ידי רשת פרסום בינלאומית שלא רצתה עוד בשירותיו.
לפתחי יותר מ-90 אלף עוקבים בטוויטר וכ-45 אלף עוקבים בפייסבוק, שם הוא מפרסם סטטוסים הומוריסטיים בנושאי רווקות, מזון ואקטואליה, לצד סטטוסים ביקורתיים על התקשורת ועל השמאל בנושא הסכסוך הישראלי-פלסטיני.
החל משנת 2013 מגיש פתחי פינה שבועית ברדיו תל אביב בשם "אחד החזקים", בה הוא מציג סטטוסים שפורסמו בפייסבוק ובטוויטר במהלך השבוע.
בדצמבר 2015 הפיק אירוע תחת שם זה ובו התקיים מפגש בין כותבי הסטטוסים ועוקביהם.
בשנת 2014 החל לכתוב באתר nrg טורי דעה, וכן להשתתף בכתיבת המדור הסאטירי של "מקור ראשון" בשם "בריחת המוחות".
החל מיוני 2016 פתחי מגיש יחד עם יותם זמרי את התוכנית "פתחי וזמרי בעם", תוכנית רדיו יומית ברדיו גלי ישראל ורדיו דרום.
פתחי מגדיר את התוכנית כ"פאנטואליה" - שילוב של Fun (כיף, בידור) ואקטואליה.
משתתף מאז שנת 2017 בתוכנית הסאטירה "עד כאן!" בכאן 11 ביחד עם קומיקאים וכוכבי רשת.
השתתף כחבר פאנל בתוכנית "הפטריוטים" בעכשיו 14" במהלך התקופה שבין נובמבר 2021 לאפריל 2022. בשנת 2023 חזר להופיע מדי פעם בתוכנית, בעיקר כשחברו יותם זימרי מנחה אותה.
בנוסף, משתתף בפאנל של המהדורה המוקדמת בהגשת ליטל שמש.
משמש מבקר טלוויזיה ב"ישראל היום".
בשנת 2020 תבע אייל ברקוביץ' בתביעת דיבה את פתחי בגין ציוץ שכלל כינויי גנאי כלפיו, על סכום של 142,000 ש"ח.
למרות מחיקת הציוץ בחר ברקוביץ' להמשיך בתביעה, וזו הסתיימה כשנה וחצי לאחר מכן בהסדר פשרה, שבו פרסם פתחי התנצלות אולם לא נדרש לשלם פיצוי.
בעקבות תביעת דיבה שהגיש העיתונאי רביב דרוקר, כנגדו וכנגד אחרים, נפסק בשנת 2025 שפתחי הוציא את דיבתו של דרוקר בשידור ברדיו גלי ישראל, כשהתייחס למאמר שכתב דרוקר באופן מטעה, בזמן שראיין עם יותם זמרי את יואב קיש.
לדרוקר נפסקו פיצויים והוצאות משפט של 180 אלף ש"ח, מתוכם 60 אלף ש"ח ישולמו על ידי פתחי, זמרי ותחנת גלי ישראל.